Երեկ հրապարակված հարցազրույցում Պետրովն ու Բոշիրովը հաստատում են, որ բրիտանական կողմի հրապարակած լուսանկարներում իրենք են, որ իրենք իսկապես մարտի 3-ին և 4-ին այցելել էին Սոլսբերի քաղաք, սակայն սրա հետ մեկտեղ պնդում են նաև, որ շարքային գործարարներ են, ֆիթնես ոլորտում են աշխատում, Ռուսաստանի գլխավոր հետախուզական վարչության հետ որևէ կապ չունեն: Նրանք հայտարարում են, թե Սոլսբերի են այցելել որպես զբոսաշրջիկներ, որովհետև այնտեղ կա հիասքանչ տաճար և աշխարհի ամենահին ժամացույցը: Պետրովն ու Բոշիրովը պնդում են, որ որևէ կապ չունեն Սկրիպալների թունավորման հետ, և այն, որ տեսախցիկները իրենց նկարահանել են Սկրիպալների բնակարանի մոտ, պարզապես պատահականություն է: